Joshua Mannebediening is in die proses om ‘n Joshua Besigheidsnetwerk op die been te bring. Dit is ‘n nasionale netwerk wat van regoor Suid-Afrika besighede betrek. Ons besef baie goed dat ons nie sonder die finansiële ondersteuning van besighede ander kan help nie. Aan die ander kant wil ons besighede die geleentheid bied om besigheid met Joshua Manne te doen. Sodoende kan Joshua Manne weet hulle doen besigheid met betroubare diensverskaffers wat sê: “Ek en my besigheid … ons dien die Here”.
‘n Joshua-Man van Boksburg wil ‘n motor koop vir sy kind. Hy gaan na www.joshua2415.co.za en klik op die skakel vir Joshua Besighede. Hy vul die soekvelde in vir waarvoor hy soek en kom af op “Botha & Deysel Motors” in Noordrandweg, Boksburg. Hy weet dit is ‘n Joshua Besigheid en kan met vertroue met hulle sake doen en dit is ‘n wen-wen situasie vir beide partye.
Ons is besig met die ontwerp van ‘n “Joshua Besigheid” logo wat Joshua Besighede kan aankoop. Dit sal as ‘n plakker beskikbaar wees wat jy op jou besigheid se venster kan plak of ‘n logo wat uit vlekvrye staal gesny is. Hierdie kan jy dan teen jou besigheid se muur sit. Ons gaan ook Joshua Besigheid-logo’s beskikbaar stel wat besighede op hulle webblaaie kan sit en as “signature” onderaan e-posse. Ons sal ‘n kort profiel van elke Joshua Besigheid benodig om op www.Joshua2415.co.za te sit.
Die eerste 25 (twintig) besighede wat registreer en ‘n registrasiefooi van R2 500 betaal, is vir 24 maande ‘n geregistreerde Joshua Besigheid en ontvang ook ‘n gratis Joshua Besigheid vlekvrye staal plaat om op jou besigheid se muur te sit. Dit word kosteloos aan jou gestuur.
Klik hier om ons te kontak.
Besighede wat maand vir maand wil registreer, se donasie aan Joshua Mannebediening, is R250 per maand met ‘n onderneming om vir minstens 12 (twaalf) maande te registreer.